CELEX: 52018PC0344
Language: da
Date: 2018-05-25
Title: Forslag til RÅDETS AFGØRELSE om den holdning, der skal indtages på Den Europæiske Unions vegne i Det Blandede CETA-Udvalg, der er oprettet ved den samlede økonomi- og handelsaftale mellem Canada på den ene side og Den Europæiske Union og dens medlemsstater på den anden side, for så vidt angår vedtagelsen af Det Blandede CETA-Udvalgs og specialudvalgenes forretningsorden

EUROPA-KOMMISSIONEN
            Bruxelles, den 25.5.2018
            COM(2018) 344 final
            2018/0175(NLE)
            Forslag til
            RÅDETS AFGØRELSE
            om den holdning, der skal indtages på Den Europæiske Unions vegne i Det Blandede CETA-Udvalg, der er oprettet ved den samlede økonomi- og handelsaftale mellem Canada på den ene side og Den Europæiske Union og dens medlemsstater på den anden side, for så vidt angår vedtagelsen af Det Blandede CETA-Udvalgs og specialudvalgenes forretningsorden
            
               
         
         
            
               BEGRUNDELSE
            
            
               1.Forslagets genstand
            
            
               
                  Dette forslag vedrører afgørelsen om fastsættelse af den holdning, der skal indtages på Unionens vegne i Det Blandede CETA-Udvalg i forbindelse med den planlagte vedtagelse af forretningsordenen for Det Blandede CETA-Udvalg og specialudvalgene.
               
            
            
               2.Baggrund for forslaget
            
            
               2.1.Den samlede økonomi- og handelsaftale (CETA)
            
            
               
                  Den samlede økonomi- og handelsaftale (CETA) mellem Canada på den ene side og Den Europæiske Union og dens medlemsstater på den anden side ("aftalen") har til formål at gennemføre Unionens fælles handelspolitik over for Canada og navnlig at oprette et frihandelsområde. Aftalen blev undertegnet i Bruxelles den 30. oktober 2016
                     1
                  .
               
               
                  Aftalen har fundet midlertidig anvendelse siden den 21. september 2017.
               
            
            
               2.2.Det Blandede CETA-Udvalg og specialudvalgene
            
            
               
                  Ved aftalen nedsættes et blandet CETA-udvalg, jf. artikel 26.1, og en række specialudvalg, jf. artikel 26.2. Disse omfatter: Udvalget for Varehandel, Landbrugsudvalget, Udvalget for Vin og Spiritus, Den Blandede Sektorgruppe for Farmaceutiske Produkter, Udvalget for Tjenesteydelser og Investeringer, Det Blandede Udvalg for Gensidig Anerkendelse af Erhvervskvalifikationer, Det Blandede Toldsamarbejdsudvalg, Det Blandede Forvaltningsudvalg for Sundheds- og Plantesundhedsforanstaltninger, Udvalget for Offentlige Udbud, Udvalget for Finansielle Tjenesteydelser, Udvalget for Handel og Bæredygtig Udvikling, Forummet for Reguleringssamarbejde og CETA-Udvalget for Geografiske Betegnelser.
               
               
                  Det Blandede CETA-Udvalg og specialudvalgene består af og ledes i fællesskab af repræsentanter for parterne. Formandskabet for Det Blandede CETA-Udvalg varetages i fællesskab af Canadas minister for international handel og det medlem af Europa-Kommissionen, der har ansvaret for handel, eller af deres respektive stedfortrædere. Parterne defineres i aftalens artikel 1.1 som følger: "parter: på den ene side Den Europæiske Union eller dens medlemsstater eller Den Europæiske Union og dens medlemsstater i overensstemmelse med deres respektive kompetencer som fastlagt i traktaten om Den Europæiske Union og traktaten om Den Europæiske Unions funktionsmåde (herefter benævnt "EU-parten") og på den anden side Canada."
               
               
                  Det Blandede CETA-Udvalg og specialudvalgene er ansvarlige for aftalens gennemførelse og anvendelse inden for deres respektive områder. I henhold til artikel 26.1, stk. 5, litra h), kan Det Blandede CETA-Udvalg etablere yderligere specialudvalg og bilaterale dialoger til at bistå sig i udførelsen af sine opgaver. Det Blandede CETA-Udvalg og specialudvalgene mødes en gang om året eller efter anmodning fra en af parterne.
               
            
            
               2.3.Den påtænkte retsakt, der skal vedtages af Det Blandede Udvalg 
            
            
               Det Blandede CETA-Udvalg skal træffe en afgørelse vedrørende vedtagelse af forretningsordenen for Det Blandede CETA-Udvalg ("den påtænkte retsakt").
            
            
               
                  Formålet med den påtænkte retsakt er vedtagelse af en forretningsorden for Det Blandede CETA-Udvalg i overensstemmelse med aftalens artikel 26.1, stk. 4, litra d), som bestemmer, at Det Blandede CETA-Udvalg selv fastsætter sin forretningsorden. 
               
               
                  Aftalens artikel 26.2, stk. 4, bestemmer, at specialudvalgene selv fastsætter og ændrer deres forretningsorden, hvis de finder det hensigtsmæssigt. I betragtning af det store antal specialudvalg, der etableres under CETA, foreslås det at anvende Det Blandede CETA-Udvalgs forretningsorden for specialudvalgene, med de fornødne ændringer, medmindre andet besluttes i henhold til aftalens artikel 26.2, stk. 4.
               
            
            
               3.Den holdning, der skal indtages på Unionens vegne
            
            
               Den holdning, der skal indtages på Unionens vegne, bør sigte mod vedtagelse af Det Blandede CETA-Udvalgs forretningsorden, jf. aftalen.
            
            
               4.Retsgrundlag
            
            
               4.1.Proceduremæssigt retsgrundlag
            
         
         
            
               4.1.1.Principper
            
            
               I henhold til artikel 218, stk. 9, i traktaten om Den Europæiske Unions funktionsmåde (TEUF) vedtages der afgørelser om "fastlæggelse af, hvilke holdninger der skal indtages på Unionens vegne i et organ nedsat ved en aftale, når dette organ skal vedtage retsakter, der har retsvirkninger, bortset fra retsakter, der supplerer eller ændrer den institutionelle ramme for aftalen."
            
            
               Begrebet "retsakter, der har retsvirkninger" omfatter retsakter, der har retsvirkninger i medfør af de folkeretlige regler, der gælder for det pågældende organ. Det omfatter også instrumenter, der ikke har bindende virkning i henhold til folkeretten, men som "vil kunne få afgørende indflydelse på indholdet af de regler, der vedtages af EU-lovgiver"
                  2
               .
            
            
               4.1.2.Anvendelse på det foreliggende tilfælde
            
            
               Det Blandede CETA-Udvalg og specialudvalgene er organer oprettet ved den samlede økonomi- og handelsaftale mellem Den Europæiske Union og dens medlemsstater på den ene side og Canada på den anden side ("aftalen").
            
            
               Den afgørelse, som Det Blandede CETA-Udvalg skal vedtage, er bindende og hverken supplerer eller ændrer den institutionelle ramme for aftalen.
            
            
               Det proceduremæssige retsgrundlag for den foreslåede afgørelse er derfor artikel 218, stk. 9, i TEUF.
            
            
               4.2.Materielt retsgrundlag
            
            
               4.2.1.Principper
            
            
               Det materielle retsgrundlag for en afgørelse i henhold til artikel 218, stk. 9, i TEUF afhænger hovedsagelig af formålet med og indholdet af den påtænkte retsakt, hvortil der skal indtages en holdning på Unionens vegne. Hvis den påtænkte retsakt har to formål eller består af to elementer, og det ene af disse formål eller elementer må betragtes som det primære, mens det andet kun er sekundært, skal afgørelsen, der vedtages i henhold til artikel 218, stk. 9, i TEUF, kun have ét materielt retsgrundlag, nemlig det, som det primære eller fremherskende formål eller element tilsiger.
            
            
               4.2.2.Anvendelse på det foreliggende tilfælde
            
            
               Det primære formål med og indhold af den påtænkte retsakt vedrører den fælles handelspolitik og international transport. 
            
            
               Det materielle retsgrundlag for den foreslåede afgørelse er derfor traktaten om Den Europæiske Unions funktionsmåde, særlig artikel 91, artikel 100, stk. 2, og artikel 207, stk. 4.
            
            
               4.3.Konklusion
            
            
               
                  Retsgrundlaget for den foreslåede afgørelse bør være artikel 91, artikel 100, stk. 2, og artikel 207, stk. 4, i TEUF sammenholdt med artikel 218, stk. 9, i TEUF.
               
            
            
               5.Offentliggørelse af den påtænkte retsakt
            
            
               Det er planen at offentliggøre Det Blandede CETA-Udvalgs afgørelse, så snart den er vedtaget. 
            
            
               2018/0175 (NLE)
            
            
               Forslag til
            
            
               RÅDETS AFGØRELSE
            
         
         
            
               om den holdning, der skal indtages på Den Europæiske Unions vegne i Det Blandede CETA-Udvalg, der er oprettet ved den samlede økonomi- og handelsaftale mellem Canada på den ene side og Den Europæiske Union og dens medlemsstater på den anden side, for så vidt angår vedtagelsen af Det Blandede CETA-Udvalgs og specialudvalgenes forretningsorden
            
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, særlig artikel 91, artikel 100, stk. 2, og artikel 207, stk. 4, sammenholdt med artikel 218, stk. 9,
            
            
               under henvisning til forslag fra Europa-Kommissionen, og
            
            
               ud fra følgende betragtninger:
            
            
               (1)Rådets afgørelse (EU) 2017/37
                  3
                indeholder bestemmelser om undertegnelse på Den Europæiske Unions vegne af den samlede økonomi- og handelsaftale (CETA) mellem Canada på den ene side og Den Europæiske Union og dens medlemsstater på den anden side ("aftalen"). Aftalen blev undertegnet den 30. oktober 2016.
            
            
               (2)Rådets afgørelse (EU) 2017/38
                  4
                indeholder bestemmelser om midlertidig anvendelse af aftalen, herunder oprettelsen af Det Blandede CETA-Udvalg og specialudvalg. Aftalen har fundet midlertidig anvendelse siden den 21. september 2017.
            
            
               (3)I henhold til aftalens artikel 26.1, stk. 4, litra d), fastsætter Det Blandede CETA-Udvalg selv sin forretningsorden.
            
            
               (4)I henhold til aftalens artikel 26.2, stk. 4, fastsætter og ændrer specialudvalgene selv deres forretningsorden, hvis de finder det hensigtsmæssigt.
            
            
               (5)Det Blandede CETA-Udvalg skal på sit første møde vedtage sin egen forretningsorden, jf. aftalen.
            
            
               (6)Medmindre specialudvalgene beslutter andet, jf. artikel 26.2, stk. 4, vil denne forretningsorden, med de fornødne ændringer, gælde for specialudvalgene.
            
            
               (7)Det er derfor hensigtsmæssigt at fastlægge den holdning, der skal indtages på Unionens vegne i Det Blandede CETA-Udvalg, på grundlag af vedlagte udkast til afgørelse truffet af Det Blandede CETA-Udvalg om sin forretningsorden med henblik på at sikre en effektiv gennemførelse af aftalen —
            
            
               VEDTAGET DENNE AFGØRELSE: 
            
            
               Artikel 1
            
            
               Den holdning, der skal indtages på Unionens vegne i Det Blandede CETA-Udvalg, der er oprettet ved den samlede økonomi- og handelsaftale (CETA) mellem Canada på den ene side og Den Europæiske Union og dens medlemsstater på den anden side, for så vidt angår Det Blandede CETA-Udvalgs og specialudvalgenes forretningsorden, skal baseres på Det Blandede CETA-Udvalgs udkast til afgørelse, der er knyttet som bilag til denne afgørelse.
            
            
               Artikel 2
            
            
               Det Blandede CETA-Udvalgs afgørelse offentliggøres efter vedtagelsen i Den Europæiske Unions Tidende.
            
            
               Artikel 3
            
            
               Denne afgørelse er rettet til Kommissionen.
            
            
               Udfærdiget i Bruxelles, den […].
            
         
         
            
               
                     På Rådets vegne
               
               
                     Formand
               
            
         
         
            
                  
                     (1)
                  
                        EUT L 11 af 14.1.2017, s. 1.
               
               
                  
                     (2)
                  
                        Domstolens dom af 7. oktober 2014, Tyskland mod Rådet, C-399/12, ECLI: EU: C: 2014: 2258, præmis 61-64. 
               
               
                  
                     (3)
                  
                        EUT L 11 af 14.1.2017, s. 1.
               
               
                  
                     (4)
                  
                        EUT L 11 af 14.1.2017, s. 1080.
               
            
      
    ---documentbreak--- 
      
         
               EUROPA-KOMMISSIONEN
            Bruxelles, den25.5.2018
            COM(2018) 344 final
            BILAG
            til
            Rådets afgørelse
            om den holdning, der skal indtages på Den Europæiske Unions vegne i Det Blandede CETA-Udvalg, der er oprettet ved den samlede økonomi- og handelsaftale mellem Canada på den ene side og Den Europæiske Union og dens medlemsstater på den anden side, for så vidt angår vedtagelsen af Det Blandede CETA-Udvalgs og specialudvalgenes forretningsorden
            
               
         
         
            
               TILLÆG
            
            
               AFGØRELSE Nr. […/2018]
                  TRUFFET AF DET BLANDEDE CETA-UDVALG
            
            
               af …
            
            
               om vedtagelse af Det Blandede CETA-Udvalgs
                  og specialudvalgenes forretningsorden
            
            
               DET BLANDEDE CETA-UDVALG HAR —
            
            
               under henvisning til den samlede økonomi- og handelsaftale (CETA) mellem Canada på den ene side og Den Europæiske Union og dens medlemsstater på den anden side, særlig artikel 26.1, stk. 4, litra d), og artikel 26.2, stk. 4, og 
            
            
               ud fra følgende betragtninger:
            
            
               (1)I overensstemmelse med aftalens artikel 30.7, stk. 3, er dele af aftalen blevet anvendt midlertidigt siden den 21. september 2017.
            
            
               (2)I henhold til aftalens artikel 26.1, stk. 4, litra d), skal Det Blandede CETA-Udvalg selv vedtage sin forretningsorden.
            
            
               (3)I henhold til aftalens artikel 26.2, stk. 4, skal specialudvalgene selv fastsætte og ændre deres forretningsorden, hvis de finder det hensigtsmæssigt — 
            
            
               BESTEMT FØLGENDE:
            
            
               Forretningsordenen for Det Blandede CETA-Udvalg og dets specialudvalg vedtages hermed som angivet i bilaget. 
            
            
               Udfærdiget i ..., den … 
            
            
                     
                  
                  
                     
                        På Det Blandede CETA-Udvalgs vegne
                     
                  
               
                     
                  
                  
                     
                        Formændene
                     
                  
               
               
            
               BILAG
            
            
               DET BLANDEDE CETA-UDVALGS FORRETNINGSORDEN
            
            
               Regel 1
            
            
               Sammensætning og formandskab
            
         
         
            
               1.Det Blandede CETA-Udvalg, som er oprettet i overensstemmelse med artikel 26.1 i den samlede økonomi- og handelsaftale (CETA) mellem Canada på den ene side og Den Europæiske Union og dens medlemsstater på den anden side ("aftalen"), udfører sine opgaver som fastsat i aftalens artikel 26.1, påtager sig ansvaret for gennemførelsen og anvendelsen af aftalen og fremmer dens generelle mål.
            
            
               2.I henhold til aftalens artikel 26.1, stk. 1, skal Det Blandede CETA-Udvalg bestå af repræsentanter for aftaleparterne, og formandskabet skal varetages i fællesskab af Canadas minister for international handel og det medlem af Europa-Kommissionen, der har ansvaret for handel. De to formænd kan være repræsenteret af deres respektive stedfortrædere, jf. aftalens artikel 26.1, stk. 1.
            
            
               3.Parterne i denne forretningsorden er de parter, der er fastlagt i aftalens artikel 1.1.
            
            
               Regel 2
            
            
               Repræsentation
            
            
               1.Hver af aftaleparterne underretter den anden aftale om sin liste over repræsentanter i Det Blandede CETA-Udvalg. Listen vil blive forvaltet og ajourført af Det Blandede CETA-Udvalgs sekretariat. 
            
            
               2.En formand for Det Blandede CETA-Udvalg kan være repræsenteret af en stedfortræder, hvis han/hun er forhindret i at deltage i et møde. En formand, eller dennes stedfortræder, underretter skriftligt den anden formand og det relevante kontaktpunkt om udpegelsen så lang tid forud for mødet som muligt. 
            
            
               3.Stedfortræderne for formændene for Det Blandede CETA-Udvalg vil udøve formændenes rettigheder i den udstrækning, de er udpeget til det. I denne forretningsorden skal efterfølgende henvisninger til repræsentanter og formænd forstås således, at det omfatter stedfortræderen.
            
            
               Regel 3
            
            
               Det Blandede CETA-Udvalgs sekretariat
            
            
               De CETA-kontaktpunkter, der er udpeget af aftaleparterne i henhold til aftalens artikel 26.5, vil fungere som Det Blandede CETA-Udvalgs sekretariat.
            
            
               Regel 4
            
            
               Møder
            
            
               1.I henhold til aftalens artikel 26.1, stk. 2, skal Det Blandede CETA-Udvalg træde sammen en gang om året eller efter anmodning fra en af aftaleparterne. Møderne afholdes skiftevis i Bruxelles og Ottawa, medmindre formændene fastsætter andet. 
            
            
               2.I henhold til aftalens artikel 26.6, stk. 1, kan møderne i Det Blandede CETA-Udvalg afholdes som video- eller telekonference.
            
            
               3.Det Blandede CETA-Udvalgs sekretariat indkalder til møderne i Det Blandede CETA-Udvalg, der afholdes på en dato og et sted, som aftaleparterne aftaler indbyrdes. I henhold til artikel 26.6, stk. 2, skal aftaleparterne bestræbe sig på at mødes senest 30 dage efter, at en aftalepart modtager en anmodning om at mødes fra den anden aftalepart.
            
            
               Regel 5
            
            
               Uddelegering
            
            
               Repræsentanter for Det Blandede CETA-Udvalg kan ledsages af embedsmænd. Før hvert møde underrettes Det Blandede CETA-Udvalgs formænd om den planlagte sammensætning af delegationen fra hver aftalepart.
            
            
               Regel 6
            
         
         
            
               Dokumenter
            
            
               Hvis forhandlingerne i Det Blandede CETA-Udvalg er baseret på skriftlige dokumenter, nummereres disse og rundsendes af Det Blandede CETA-Udvalgs sekretariat som dokumenter fra Det Blandede CETA-Udvalg.
            
            
               Regel 7
            
            
               Korrespondance
            
            
               1.Korrespondance stilet til formændene for Det Blandede CETA-Udvalg vil blive fremsendt til Det Blandede CETA-Udvalgs sekretariat med henblik på rundsendelse til repræsentanterne for Det Blandede CETA-Udvalg, når det er nødvendigt.
            
            
               2.Korrespondance fra Det Blandede CETA-Udvalgs formænd vil blive sendt til modtagerne af Det Blandede CETA-Udvalgs sekretariat og blive nummereret og rundsendt til repræsentanterne for Det Blandede CETA-Udvalg, når det er nødvendigt.
            
            
               Regel 8
            
            
               Dagsorden for møderne
            
            
               1.Det Blandede CETA-Udvalgs sekretariat udarbejder en foreløbig dagsorden for hvert møde. Den fremsendes sammen med de relevante dokumenter til repræsentanterne for Det Blandede CETA-Udvalg, herunder formændene, senest 10 kalenderdage før mødet.
            
            
               2.Den foreløbige dagsorden indeholder de punkter, som Det Blandede CETA-Udvalgs sekretariat fra en af aftaleparterne har modtaget anmodning om at få optaget på dagsordenen sammen med de relevante dokumenter senest 14 dage før mødet.
            
            
               3.Det Blandede CETA-Udvalgs formænd offentliggør en i fællesskab godkendt udgave af den foreløbige dagsorden for Det Blandede CETA-Udvalg, inden mødet finder sted, med forbehold af aftalens artikel 26.4.
            
            
               4.Dagsordenen vedtages af Det Blandede CETA-udvalg ved hvert mødes begyndelse. Punkter, som ikke figurerer på den foreløbige dagsorden, kan optages på dagsordenen, hvis det besluttes af aftaleparterne.
            
            
               5.Det Blandede CETA-Udvalgs formænd kan ved fælles overenskomst invitere observatører, herunder repræsentanter for andre af aftaleparternes organer eller uafhængige eksperter, til at deltage i møderne for at give oplysninger om bestemte emner.
            
            
               6.Det Blandede CETA-Udvalgs formænd kan ved fælles overenskomst afkorte eller forlænge de i stk. 1 og 2 omhandlede tidsfrister for at tage hensyn til en sags særlige omstændigheder.
            
            
               Regel 9
            
            
               Referat
            
            
               1.Det Blandede CETA-Udvalgs sekretariat udarbejder normalt et udkast til referat af hvert møde senest 21 dage efter mødet, medmindre andet besluttes ved fælles overenskomst. 
            
            
               2.Mødereferatet indeholder sædvanligvis en sammenfatning af hvert punkt på dagsordenen og i givet fald oplysning om:
            
            
               a)de dokumenter, som Det Blandede CETA-Udvalg har fået forelagt
            
            
               b)eventuelle erklæringer, som et medlem af Det Blandede CETA-Udvalg har anmodet om at få optaget i referatet, og
            
         
         
            
               c)de trufne afgørelser, fremsatte henstillinger, vedtagne fælles erklæringer og de praktiske konklusioner, der er vedtaget vedrørende specifikke spørgsmål.
            
            
               3.Referatet indeholder en liste over navne, titler og tilhørsforhold for alle mødedeltagere uanset egenskab.
            
            
               4.Referatet godkendes skriftligt af formændene senest 28 dage efter datoen for mødet eller en anden dato, som fastsættes af aftaleparterne. Når det er godkendt, underskrives to kopier af referatet af Det Blandede CETA-Udvalgs sekretariat, og hver af aftaleparterne modtager et originalt eksemplar af disse dokumenter. Parterne kan bestemme, at undertegnelse og udveksling af elektroniske kopier opfylder dette krav. Der fremsendes kopier af det underskrevne referat til repræsentanterne for Det Blandede CETA-Udvalg.
            
            
               5.Det Blandede CETA-Udvalgs sekretariat udarbejder også en kort og generel sammenfatning af referatet. Når det Blandede CETA-Udvalgs formænd har godkendt teksten i sammenfatningen, offentliggør de en sammenfatning af referatet med forbehold af aftalens artikel 26.4.
            
            
               Regel 10
            
            
               Afgørelser og henstillinger
            
            
               1.Det Blandede CETA-Udvalg skal træffe afgørelse om alle de anliggender, som denne aftale indeholder bestemmelser om, og kan også fremsætte passende henstillinger. Det Blandede CETA-Udvalg handler ved fælles overenskomst, jf. aftalens artikel 26.3, stk. 3.
            
            
               2.I perioden mellem møderne kan Det Blandede CETA-Udvalg vedtage afgørelser eller henstillinger ved skriftlig procedure, hvis aftaleparterne beslutter dette ved fælles overenskomst. Med henblik herpå rundsendes teksten til forslaget skriftligt fra formændene til medlemmerne af Det Blandede CETA-Udvalg, jf. regel 7, med en frist, inden for hvilken medlemmer skal tilkendegive eventuelle indvendinger eller ændringsforslag. Vedtagne forslag meddeles i henhold til regel 7, når fristen er udløbet, og tages til referat på det næste møde. 
            
            
               3.Hvis Det Blandede CETA-Udvalg i medfør af aftalen er bemyndiget til at vedtage afgørelser, henstillinger eller fortolkninger, benævnes sådanne akter henholdsvis "afgørelse", "henstilling" eller "fortolkning". Det Blandede CETA-Udvalgs sekretariat påfører alle afgørelser, henstillinger eller fortolkninger et løbenummer, datoen for deres vedtagelse og en beskrivelse af emnet. I hver afgørelse fastsættes den dato, hvor den træder i kraft. 
            
            
               4.Hver afgørelse, henstilling eller fortolkning undertegnes af Det Blandede CETA-Udvalgs formænd.
            
            
               5.Aftaleparterne sikrer, at afgørelser, henstillinger eller fortolkninger, der vedtages af Det Blandede CETA-Udvalg, offentliggøres i henhold til aftalens artikel 26.4.
            
            
               6.I tilfælde af afgørelser truffet af Det Blandede CETA-Udvalg om ændring af protokollerne og bilagene til aftalen i henhold til aftalens artikel 30.2, stk. 2, har alle sprogudgaver samme gyldighed, jf. aftalens artikel 30.11.
            
            
               Regel 11
            
            
               Offentliggørelse og fortrolighed
            
            
               1.Medmindre andet er fastsat i aftalen eller vedtaget af formændene, er møderne i Det Blandede CETA-Udvalg ikke åbne for offentligheden.
            
            
               2.Når en aftalepart forelægger oplysninger, der betragtes som fortrolige eller er beskyttet mod videregivelse i henhold til dens love og forskrifter, for Det Blandede CETA-Udvalg eller et specialudvalg eller et andet organ, som er nedsat i medfør af aftalen, skal den anden aftalepart behandle de pågældende oplysninger som fortrolige, jf. aftalens artikel 26.4.
            
            
               Regel 12
            
            
               Sprog
            
            
               1.Det Blandede CETA-Udvalgs officielle sprog er aftaleparternes officielle sprog.
            
            
               2.Det Blandede CETA-Udvalg arbejdssprog er engelsk og/eller fransk. Medmindre andet besluttes af formændene, baserer Det Blandede CETA-Udvalg normalt sine forhandlinger på dokumenter, der er udarbejdet på disse sprog.
            
         
         
            
               Regel 13
            
            
               Udgifter
            
            
               1.Hver aftalepart afholder hver især de udgifter, der påløber som følge af deltagelse i møder i Det Blandede CETA-Udvalg.
            
            
               2.Udgifter i forbindelse med tilrettelæggelsen af møder og reproduktionen af dokumenter afholdes af den aftalepart, der er vært for mødet.
            
            
               3.Udgifter i forbindelse med tolkning til og fra Det Blandede CETA-Udvalgs arbejdssprog på møder afholdes af den aftalepart, der er vært for mødet. En part, der anmoder om tolkning og oversættelse til eller fra andre sprog end de arbejdssprog, der er anført i regel 12, betaler for disse tjenester.
            
            
               Regel 14
            
            
               Specialudvalg og andre organer
            
            
               1.I henhold til aftalens artikel 26.1, stk. 4, litra b), skal Det Blandede CETA-Udvalg føre tilsyn med arbejdet i alle specialudvalg og andre organer, der nedsættes i henhold til aftalen.
            
            
               2.Det Blandede CETA-Udvalg vil blive underrettet skriftligt om de kontaktpunkter, der udpeges af specialudvalg eller andre organer, der nedsættes i henhold til aftalen. Korrespondance, dokumenter og meddelelser af relevans, der fremsendes mellem det enkelte specialudvalgs kontaktpunkter vedrørende aftalens gennemførelse, sendes samtidig til Det Blandede CETA-Udvalgs sekretariat.
            
            
               3.I henhold til artikel 26.2, stk. 6, skal specialudvalgene rapportere til Det Blandede CETA-Udvalg om resultaterne og konklusionerne fra hvert af deres møder.
            
            
               4.Medmindre specialudvalgene beslutter andet, jf. aftalens artikel 26.2, stk. 4, vil nærværende forretningsorden, med de fornødne ændringer, gælde for specialudvalgene og andre organer, der nedsættes i henhold til aftalen.